**HOTĂRÂRE   
privind aprobarea sumei din bugetul asigurărilor pentru şomaj pe anul 2016 ce se va aloca pentru plata venitului lunar de completare pentru persoanele disponibilizate de la Regia Autonomă pentru Activități Nucleare Drobeta - Turnu Severin**

În temeiul art. 108 din Constituţia României, republicată, al art. 1 alin.(11), art. 2 şi 19 din Ordonanţa de urgenţă a Guvernului nr. 36/2013 privind aplicarea în perioada 2013-2018 a unor măsuri de protecţie socială acordată persoanelor disponibilizate prin concedieri colective efectuate în baza planurilor de disponibilizare, aprobată cu completări prin Legea nr. 259/2013, precum și al art. II din Ordonanţa de Guvernului nr. 13/2014 privind reglementarea unor măsuri fiscal-bugetare, aprobată prin Legea nr. 85/2015,

**Guvernul României adoptă prezenta hotărâre.**

**ARTICOL UNIC.**

Se aprobă suma de 24.191 mii lei din bugetul asigurărilor pentru şomaj pe anul 2016 pentru plata drepturilor prevăzute de art. 7 lit. b) din Ordonanţa de urgenţă a Guvernului nr. 36/2013 privind aplicarea în perioada 2013-2018 a unor măsuri de protecţie socială acordată persoanelor disponibilizate prin concedieri colective efectuate în baza planurilor de disponibilizare, aprobată cu completări prin Legea nr. 259/2013, cu modificările şi completările ulterioare, în beneficiul persoanelor disponibilizate de la Regia Autonomă pentru Activități Nucleare Drobeta - Turnu Severin în condiţiile Planului de disponibilizare, ca urmare a reducerii activității Regiei Autonome pentru Activitați Nucleare, aprobat potrivit legii.

  **PRIM-MINISTRU**

**Dacian Julien CIOLOȘ**